CELEX: 62011CN0067
Language: sk
Date: 2011-02-16 00:00:00
Title: Vec C-67/11 P: Odvolanie podané 16. februára 2011 : DTL Corporación, SL proti rozsudku Všeobecného súdu (štvrtá komora) z  15. decembra 2010 vo veci T-188/10, DTL Corporación, SL/Úrad pre harmonizáciu vnútorného trhu (ochranné známky a vzory) (ÚHVT)

30.4.2011   
            
            
               SK
            
            
               Úradný vestník Európskej únie
            
            
               C 130/11
            
         Odvolanie podané 16. februára 2011: DTL Corporación, SL proti rozsudku Všeobecného súdu (štvrtá komora) z 15. decembra 2010 vo veci T-188/10, DTL Corporación, SL/Úrad pre harmonizáciu vnútorného trhu (ochranné známky a vzory) (ÚHVT)
   (Vec C-67/11 P)
   2011/C 130/20
   Jazyk konania: španielčina
   
      Účastníci konania
   
   
      Odvolateľka: DTL Corporación, SL (v zastúpení: A. Zuazo Araluze, abogado)
   
      Ďalší účastníci konania: Úrad pre harmonizáciu vnútorného trhu (ochranné známky a vzory) a Gestión de Recursos y Soluciones Empresariales, SL
   
      Návrhy odvolateľky
   
   Zrušiť v celom rozsahu rozsudok Všeobecného súdu (štvrtá komora) z 15. decembra 2010 vo veci T-188/10.
   Vyhovieť nasledujúcim žalobným návrhom uvádzaným v prvostupňovom konaní:
   
               1.
            
            
               zrušiť rozhodnutie druhého odvolacieho senátu ÚHVT zo 17. februára 2010 vo veci R 767/2009-2;
            
         
               2.
            
            
               nahradiť uvedené rozhodnutie novým rozhodnutím, ktorým sa námietka podaná Gestión de Recursos y Soluciones Empresariales, SL proti zápisu obrazovej ochrannej známky Spoločenstva č. 5153325 „SOLARIA“ zamieta a ktoré umožňuje zápis tejto ochrannej známky Spoločenstva pre všetky prihlasované služby tried 37 a 42;
            
         
               3.
            
            
               zaviazať ÚHVT a ďalších účastníkov konania, ktorý sa bránili proti tejto žalobe, na náhradu trov konania.
            
         
      Odvolacie dôvody a hlavné tvrdenia
   
   
               1.
            
            
               Procesné chyby pred Všeobecným súdom, ktoré poškodzujú záujmy odvolateľky: návrh na prerušenie konania podľa článku 77 písm. c) a písm. d) Rokovacieho poriadku Všeobecného súdu bol úplne ignorovaný (článok 58 Štatútu Súdneho dvora Európskej únie).
            
         
               2.
            
            
               Porušenie práva Európskej únie Všeobecným súdom: rozsudok porušuje článok 8 ods. 1 písm. b) nariadenia Rady (ES) č. 40/94 (1) — teraz nariadenia Rady (ES) č. 207/2009 (2) — o ochrannej známke Spoločenstva, keď výslovne uvádza:
               
                           a)
                        
                        
                           že slovný prvok ochrannej známky Spoločenstva, ktorá je predmetom sporu, je v ochrannej známke dominantným;
                        
                     
                           b)
                        
                        
                           že uvedený slovný prvok nie je dominantným v ochrannej známke, pričom tento rozpor rozhodujúcim spôsobom ovplyvňuje posúdenie pravdepodobnosti zámeny (článok 58 Štatútu Súdneho dvora Európskej únie).
                        
                     
         
      (1)  z 20. decembra 1993 o ochrannej známke Spoločenstva (Ú. v. ES L 11, 1994, s. 1; Mim. vyd. 17/001, s. 146).
   
      (2)  z 26. februára 2009 (Ú. v. EÚ L 78, s. 1).